CELEX: 32019R2178
Language: lt
Date: 2019-10-14 00:00:00
Title: Komisijos deleguotasis reglamentas (ES) 2019/2178 2019 m. spalio 14 d. kuriuo dėl Komorų Sąjungos įtraukimo į I priedą iš dalies keičiamas Europos Parlamento ir Tarybos reglamentas (ES) 2016/1076

20.12.2019   
               
               
                  LT
               
               
                  Europos Sąjungos oficialusis leidinys
               
               
                  L 330/2
               
            
         KOMISIJOS DELEGUOTASIS REGLAMENTAS (ES) 2019/2178
         2019 m. spalio 14 d.
         kuriuo dėl Komorų Sąjungos įtraukimo į I priedą iš dalies keičiamas Europos Parlamento ir Tarybos reglamentas (ES) 2016/1076
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1076, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi ekonominės partnerystės susitarimai arba ketinama juos sudaryti (1), ypač į jo 2 straipsnio 2 dalį,
         kadangi:
         
                     (1)
                  
                  
                     Reglamento (ES) 2016/1076 I priede išvardytos šalys, kurioms taikoma tame reglamente nustatyta patekimo į rinką tvarka;
                  
               
                     (2)
                  
                  
                     Rytų ir Pietų Afrikos valstybių ir Europos bendrijos bei jos valstybių narių laikinasis susitarimas, kuriuo nustatomas ekonominės partnerystės susitarimo pagrindas (toliau – laikinasis EPS) (2), nuo 2012 m. gegužės 14 d. preliminariai taikomas keturioms iš šešių susitarimą pasirašiusių ir ratifikavusių Rytų ir Pietų Afrikos regiono valstybių (Madagaskarui, Mauricijui, Seišeliams ir Zimbabvei);
                  
               
                     (3)
                  
                  
                     2019 m. vasario 7 d. Komorų Sąjunga deponavo savo laikinojo susitarimo ratifikavimo dokumentą. Taigi laikinasis EPS Europos Sąjungai ir Komorų Sąjungai preliminariai taikomas nuo tos datos;
                  
               
                     (4)
                  
                  
                     todėl Komorų Sąjunga turėtų būti įtraukta į I priedą,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2016/1076 I priede po žodžių „KENIJOS RESPUBLIKA“ įtraukiama
            
               „KOMORŲ SĄJUNGA“.
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Šis reglamentas privalomas visas ir tiesiogiai taikomas visose valstybėse narėse.
         
         
            Priimta Briuselyje 2019 m. spalio 14 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 185, 2016 7 8, p. 1.
         
            (2)  OL L 111, 2012 4 24, p. 2.